L 52/38
HR
Službeni list Europske unije
20.2.2023.
PRILOG XIII.
Visokopatogena influenca ptica (HPAI) DIO 1.
POSEBNI UVJETI ZA PROVEDBU HITNOG ZAŠTITNOG CIJEPLJENJA ZA SPREČAVANJE I KONTROLU HPAI-JA
1.
Veličina područja cijepljenja: nema posebnih uvjeta.
2.
Veličina područja oko područja cijepljenja: nema posebnih uvjeta.
3.
Vrsta cjepiva koju treba upotrebljavati: cjepiva koja ne sadržavaju živi virus influence ptica (ne smiju se upotreb­ ljavati cjepiva koja sadržavaju živi virus influence ptica, bez obzira na to je li atenuiran ili ne).
4.
Minimalni obuhvat: nema posebnih uvjeta.
5.
Ciljane životinje/vrste: perad ili ptice u zatočeništvu koji se drže u objektima koji su obuhvaćeni službenim planom cijepljenja.
DIO 2.
POSEBNI UVJETI ZA POJAČANO LABORATORIJSKO NADZIRANJE KOJE SE MORA PROVODITI NA PODRUČJU CIJEPLJENJA I PODRUČJU OKO PODRUČJA CIJEPLJENJA TIJEKOM HITNOG ZAŠTITNOG CIJEPLJENJA ZA SPREČAVANJE I KONTROLU HPAI-JA
U objektima u kojima je provedeno hitno zaštitno cijepljenje provodi se laboratorijsko nadziranje prikupljanjem uzoraka za virološko testiranje svaka dva tjedna radi otkrivanja pojave infekcije divljim virusom HPAI-ja.
Nadziranje mora omogućiti da se s razinom pouzdanosti od 95 % otkrije prevalencija infekcije virusom HPAI-ja od 5 % ili manja u objektu u kojem je provedeno cijepljenje.
DIO 3.
ŽIVOTINJE I PROIZVODI KOJI PODLIJEŽU ZABRANI PREMJEŠATANJA I UVJETI ZA ODOBAVANJE ODSTUPANJA U SKLADU S ČLANKOM 13.
NA PODRUČJU CIJEPLJENJA NA KOJEM SE PROVODI HITNO ZAŠTITNO CIJEPLJENJE ZA SPREČAVANJE I KONTROLU HPAI-JA
1.
Životinje i proizvodi koji podliježu zabrani premještanja: cijepljena perad ili ptice u zatočeništvu i proizvodi od tih životinja unutar i izvan područja cijepljenja.
2.
Zametni proizvodi koji podliježu zabrani prikupljanja: nije primjenjivo.
3.
Uvjeti za odobravanje odstupanja u skladu s člankom 13. stavkom 2. točkom (b) podtočkom ii., člankom 13. stavkom 3. točkom (b) i člankom 13. stavkom 4. točkom (b).
Premještanja cijepljene peradi ili ptica u zatočeništvu i proizvoda od tih životinja unutar i izvan područja cijepljenja mogu se odobriti samo u slučajevima koji su obuhvaćeni općim i posebnim uvjetima jednakima onima iz članaka 28., 29. i 30., članka 31. stavka 1. i članaka 33., 34. i 37.
Delegirane uredbe (EU) 2020/687 te u skladu s njima.
Nakon završetka razdoblja za ponovno stjecanje zdravstvenog statusa mjere utvrđene u dijelu 5. točkama od 2. do 4. primjenjuju se u objektima u kojima se drže cijepljene životinje sve dok se one u njima drže.